閏鹽縣

閏鹽縣是元代柏興府所屬的一個縣，元至元二十七年，併普樂、 閏鹽二州為閏鹽縣置「柏興府，昔摩沙夷所居。漢為定莋縣，隸越嶲郡。唐立昆明縣。天寶末沒於吐蕃。後復屬南詔，改香城郡。元至元十年，其鹽井摩沙酋羅羅將𤡊鹿、茹庫內附。十四年，立鹽井管民千戶。十七年，改為閏鹽州，以𤡊鹿部為普樂州，俱隸德平路。二十七年，併普樂、 閏鹽二州為閏鹽縣，立柏興府，隸羅羅宣慰司。領縣二： 閏鹽，下。倚郭。夷名為賀頭甸，以縣境有鹽井故名。金縣。下。縣在府北，夷名利竇揭勒。所居蠻因茹庫，乃漢越嶲郡北境，與土蕃接。至元十五年，立為金州，後降為縣，以縣境斛僰和山出金，故名焉」。《元史》卷六十一。洪武二十四年二月省閏鹽縣「鹽井衞軍民指揮使司。元柏興府，治閏鹽縣，屬羅羅蒙慶宣慰司。洪武十五年三月屬雲南布政司。二十四年二月降為州，省閏鹽縣入焉。二十六年六月，州廢，置衞，屬四川都司。二十七年九月來屬。」。《明史》卷四十三，其轄地在今四川鹽源縣一帶地方。

註釋

Category:元朝縣份